Moran Mazor
Moran Mazor (hebr. ‏מורן מזור‎‏‎; g. 1991 m. gegužės 17 d. Holone) – Izraelio dainininkė. 2011 m. Mazor tapo Izraelio realybės šou „Eyal Golan is Calling You“ nugalėtoja. 2013 m. Mazor laimėjo Izraelio nacionalinę atranką Kdam Eurovision 2013. Ji atstovavo savo šaliai antrajame Eurovizijos pusfinalyje su daina „Rak bishvilo“ („tik jam“). Moran Mazor nepateko į finalą, užėmė 14 vietą pusfinalyje su 40 taškų. 2013 m. spalį Izraelio Transliavimo tarnybos sukurtas dokumentinis filmas A Girl with Glasses (liet. Mergina su akiniais) apie Moran kelionę į Euroviziją.